	[bookmark: _GoBack]Euroopa Parlament
2019-2024
	[image: EP logo RGB_Mute]



<Commission>{LIBE}Kodanikuvabaduste, justiits- ja siseasjade komisjon</Commission>

<RefProc>2023/2168</RefProc><RefTypeProc>(DEC)</RefTypeProc>
<Date>{24/01/2024}24.1.2024</Date>
<TitreType>ARVAMUS</TitreType>
<CommissionResp>Esitaja: kodanikuvabaduste, justiits- ja siseasjade komisjon</CommissionResp>
<CommissionInt>Saaja: eelarvekontrollikomisjon</CommissionInt>
<Titre>Euroopa Liidu Kriminaalõigusalase Koostöö Ameti (Eurojust) 2022. aasta eelarve täitmisele heakskiidu andmise kohta</Titre>
<DocRef>(2023/2168(DEC))</DocRef>
Arvamuse koostaja: <Depute>Tomáš Zdechovský</Depute>


PA_NonLeg

ETTEPANEKUD
Kodanikuvabaduste, justiits- ja siseasjade komisjon palub vastutaval eelarvekontrollikomisjonil lisada oma resolutsiooni ettepanekusse järgmised ettepanekud:
[bookmark: restart]1.	tunneb heameelt asjaolu üle, et Euroopa Kontrollikoda (edaspidi „kontrollikoda“) tunnistas Euroopa Liidu Kriminaalõigusalase Koostöö Ameti (Eurojust) 2022. aasta raamatupidamise aastaaruande aluseks olevad tehingud kõigis olulistes aspektides seaduslikeks ja korrektseteks;
2.	võtab teadmiseks 2020. aasta tähelepaneku tehingute seaduslikkuse ja korrektsuse kohta, mis põhineb sõidukite liisimiseks sõlmitud raamlepingul ühe ettevõttega, mille tulemusel tehti aruandeperioodil eeskirjadevastaseid makseid 59 281 euro ulatuses; märgib, et kõnealune leping lõpeb 2024. aastal ja selle raamlepingu alusel on sõlmitud kõik järgnevad erilepingud; kutsub Eurojusti üles selle tähelepanekuga täiel määral tegelema, rakendades kõiki kontrollikoja soovitusi, ning andma eelarve täitmisele heakskiidu andmise eest vastutavale institutsioonile saavutatud edusammudest aru;
3.	võtab samuti teadmiseks kontrollikoja tähelepaneku, et Eurojust ei pidanud kinni finantsmääruse artiklis 116 sätestatud maksete tähtaegadega seotud viivitustest; võtab teadmiseks Eurojusti vastuse, kes kohanes üleminekuga uuele eelarve- ja finantssüsteemile SUMMA, mis oli katseetapis, põhjustades viivitusi ja tehnilisi raskusi tehingute töötlemisel; tuletab meelde, et ülekantud assigneeringud jäid Eurojusti puhul künnisest märkimisväärselt allapoole;
4.	väljendab heameelt selle üle, et Eurojusti tegevus kriminaalasjades suurenes 2022. aastal jätkuvalt (14 %) ning korraldati 528 koordineerimiskoosolekut ja 22 koordineerimiskeskust ning et Eurojust toetas 265 ühist uurimisrühma, hõlbustas 1262 Euroopa vahistamismääruse täitmist ja võimaldas kasutada 5415 Euroopa uurimismäärust; märgib, et juhtumid, millega Eurojust 2022. aastal tegeles, hõlmasid rohkem kui kolm korda suuremat arvu ohvreid võrreldes 2021. aastaga; 
5.	tunnustab asjaolu, et Eurojust on hõlbustanud riikidevahelist koostööd õigusasutuste vahel ja tihedat koostööd kõigi kriminaalõigusahelas osalejatega, mis aitas kaasa enam kui 4000 kahtlusaluse vahistamisele, peaaegu 3 miljardi euro väärtuses kuritegeliku vara arestimisele ja/või külmutamisele ning uimastite konfiskeerimisele peaaegu 12 miljardi euro väärtuses;
6.	võtab teadmiseks kiire reageerimise Venemaa sissetungile Ukrainasse, mistõttu laiendati Eurojusti volitusi nii, et need hõlmaksid raskete rahvusvaheliste kuritegudega seotud tõendite säilitamist, analüüsimist ja hoiustamist ning kohtuandmebaasi loomist, et koguda ja analüüsida raskeid rahvusvahelisi kuritegusid käsitlevaid tõendeid;
7.	väljendab heameelt Eurojusti jõupingutuste üle toetada õigusemõistmise digitaliseerimist ja Eurojusti uue kohtuasjade haldamise süsteemi rakendamise üle; 
8.	väljendab heameelt Eurojusti jätkuva koostöö üle teiste justiits- ja siseküsimustega tegelevate asutuste ja muude sidusrühmadega; väljendab heameelt 14 algatatud juhtumi üle, milles osales Euroopa Prokuratuur, ning tiheda koostöö üle Euroopa Pettustevastase Ameti (OLAF), Euroopa Liidu Õiguskaitsekoostöö Ameti (Europol), Euroopa Andmekaitseinspektori ja eu-LISAga ning selle üle, et Eurojust jätkas koostööd Euroopa õigusalase koostöö võrgustikuga, mille tulemusel suurenes võrgustikule edastatud juhtumite arv 2021. aastal 44 juhtumini; väljendab lisaks heameelt selle üle, et Eurojusti kontaktpunktide arv on suurenenud ja hõlmab nüüd rohkem kui 60 riiki.

<FootprintIntro>Arvamuse koostaja sai arvamuse koostamisel sisendmaterjali järgmistelt üksustelt või isikutelt:</FootprintIntro>
	Üksus ja/või isik

Eespool esitatud loetelu koostamise eest vastutab ainuisikuliselt arvamuse koostaja.

